Basketholdet Aalborg Vikings tabte igen i går, da de gæstede Bakken Bears.

To kampe spillet - to nederlag i bagagen. Aalborg Vikings har ikke fået den bedst tænkelige sæsonstart. I første runde af Canal Digital Ligaen tabte nordjyderne til BC Århus. Og i går aftes tabte de så også til topholdet Bakken Bears med hele 108-87. Mads Kofod Rasmussen og Ryan Douglas Willen lavede begge 22 point for nordjyderne, mens Chad Tomko blev Bakken Bears bedste med 23 point.